איך לחסוך בחופש הגדול?
פעילויות יצירה הן פעילויות אטרקטיביות בעבור ילדים, ובייחוד כשהן מתקיימות בבית. באמצעות חומרים ממוחזרים כמו צנצנות זכוכית, קופסאות ריקות, קופסאות שימורים נקיות, גלילי נייר טואלט וכו', ניתן ליצור מגוון רחב של יצירות שונות. מומלץ לרכוש חומרי יצירה ייחודיים שיאפשרו לילדים ליצור שלל אלמנטים לצד הפריטים הממוחזרים, כמו קליי (חימר קל), בריסטולים צבעוניים, דבק לבן, מדבקות בשלל עיצובים וכו'. בעלות נמוכה יחסית, תוכלו לרכוש חומרי יצירה שונים ולהעסיק את הילדים לשעות ארוכות.
מחפשים רעיונות? ניתן ליצור שלט לדלת, מובייל לעיצוב חדר הילדים, אלבום תמונות מעוצב, כלי לכלי כתיבה, קופסת תכשיטים, תמונה מעוצבת לחדר והאפשרויות עוד רבות.
יש לא מעט מקומות ייחודיים ברחבי הארץ, ולעיתים יש אזורי טבע גם במקומות אורבניים, החל מפארק הירקון בתל אביב, דרך פארק לכיש באשדוד ועד לגן הלאומי ברמת גן. הכניסה אל המקומות הללו היא חינמית, כשניתן ליהנות מנופי טבע ייחודיים ובעלי חיים מקומיים, כך שבהחלט מדובר בחוויה נהדרת לילדים. מומלץ לארגן פיקניק משפחתי, להכין את המאכלים מבעוד מועד (יחד עם הילדים כמובן) ולצאת לטבע.
טוב לדעת שלא מעט ערים מקיימים אירועים חינמיים במהלך החופש הגדול. אירועים כמו הצגות ילדים במוקדים מרכזיים, פעילויות יצירה ללא עלות ואפילו תערוכות מדליקות במוזיאונים. בררו אילו אירועים מתקיימים בעירכם, כך תוכלו לקחת את הילדים אל האטרקציות הללו ולהעניק להם חוויה בלתי נשכחת.
אם תרצו להעניק לילדיכם חוויה מיוחדת, צאו איתם לטיול עירוני בעיר שבה אתם מתגוררים. בררו מבעוד מועד היכן נמצאים האתרים ההיסטוריים והמיוחדים בעיר, וטיילו יחד תוך שאתם מסבירים להם על המקומות הללו (כמובן הכינו את המידע מראש). אם תרצו, תוכלו להגיע לתל אביב, בה מובטחת לכם חוויה נפלאה של טיול עירוני, החל מביקור במושבה הטמפלרית שרונה, ועד למתחם התחנה.
ומה לגבי הקניון?
נכון. בילוי בקניון הוא לא בילוי זול, אבל אם אתם מתכננים להגיע רק לפעילויות בקניונים ומוותרים על מסעות השופינג, תוכלו לגלות עד כמה ניתן ליהנות מחוויה יוצאת דופן. בקניונים יש לא מעט פעילויות ללא עלות, ואף ניתן להיכנס למתחמי המשחקים (כמו בבילון, פעלתון וכו') בעלות נמוכה, ובכך לאפשר לילדים ליהנות מאטרקציה מגוונת וייחודית.
החופש הגדול גורם להורים רבים להוצאות רבות, ולכן חשוב למצוא כמה שיותר פעילויות חינמיות ואטרקציות ללא עלות, ולו כדי שתוכלו לחסוך בעלויות. בררו על אירועים חינמיים, פסטיבלים באזור מגוריכם ומקומות בהם תוכלו לטייל, וכך תעניקו לילדים חופשה חסכונית אך חווייתית במיוחד. חופשה נעימה!